stanford-oval/wikipedia huggingface dataset:
อินเทอร์เน็ตในประเทศไทย
ผู้ให้บริการอินเทอร์เน็ต > ผู้ให้บริการแบบไร้สาย

บทความหลัก: โทรคมนาคมในประเทศไทย § ผู้ให้บริการเครือข่ายโทรศัพท์เคลื่อนที่ในปัจจุบัน
การเซ็นเซอร์อินเทอร์เน็ต

บทความหลัก: การตรวจพิจารณาในประเทศไทย § อินเทอร์เน็ต
ประเทศไทยอยู่ในรายชื่อประเทศที่อยู่ภายใต้การเฝ้าระวังของนักข่าวไร้พรมแดนในปี พ.ศ. 2554 รวมถึงสถานะเสรีภาพทางอินเทอร์เน็ตของประเทศไทยได้รับการจัดอันดับเป็น "ไม่เสรี" ใน รายงานเสรีภาพบนอินเทอร์เน็ต (Freedom on the Net Report) ของ Freedom House ซึ่งอ้างถึงการเซ็นเซอร์ทางการเมืองและการจับกุมบล็อกเกอร์และผู้ใช้ออนไลน์อื่นๆ
แม้บทบัญญัติในรัฐธรรมนูญจะให้เสรีภาพในการคิด การพูด และสื่อ "ภายใต้เงื่อนไขหลายประการ" แต่รัฐบาลก็จำกัดสิทธิเหล่านี้อย่างจริงจัง กฎหมายหมิ่นพระบรมเดชานุภาพทำให้การแสดงออกซึ่งดูหมิ่นพระมหากษัตริย์ไทยเป็นความผิด มีโทษจำคุกสูงสุด 15 ปี
มีการประมาณการว่ามีมากกว่า 110,000 แห่งถูกบล็อกและเพิ่มขึ้นใรปี 2553 และคาดการณ์ว่ารัฐบาลนำเงินมาเพื่อใช้เฝ้าระวังทางดิจิทัลกว่า 1.7 ล้านบาทต่อวัน
ทับสมิงคลา

| ทับสมิงคลา |
| --- | --- |
โปสเตอร์ภาพยนตร์เรื่อง ทับสมิงคลา
กำกับ: วิน วันชัย
บทภาพยนตร์: เศก ดุสิต
นักแสดงนำ: มิตร ชัยบัญชา  อมรา อัศวนนท์   อนุชา รัตนมาลย์
วันฉาย:  21 ธันวาคม พ.ศ. 2505
ประเทศ:  ประเทศไทย
ภาษา: ไทย
ก่อนหน้านี้: จ้าวนักเลง
ต่อจากนี้: อวสานอินทรีแดง
ทับสมิงคลา เป็นภาพยนตร์ไทย ถ่ายทำด้วยฟิล์ม 16 มม. พากย์สด จากบทประพันธ์และบทภาพยนตร์ของ เศก ดุสิต สร้างโดยบริษัทวชิรนทร์ภาพยนตร์ที่มิตร ชัยบัญชาร่วมเปิดบริษัทกับเพื่อน และซื้อลิขสิทธิ์ อินทรีแดงตอนที่ 6 คือ ทับสมิงคลา กำกับการแสดงโดย วิน วันชัย นำแสดงโดย มิตร ชัยบัญชาและอมรา อัศวนนท์ และได้เศก ดุสิตมาทำหน้าที่เขียนบทภาพยนตร์ชุดนี้เป็นครั้งแรก ภาพยนตร์ออกฉายเมื่อวันที่ 21 ธันวาคม พ.ศ. 2505 ที่โรงภาพยนตร์เอ็มไพร์ ประสบความสำเร็จในด้านรายได้เกินกว่าหนึ่งล้านบาท ปัจจุบันมีการค้นพบกากฟิล์มทั้งสิ้น 3 ม้วนของภาพยนตร์เรื่อง อินทรีแดง ตอน ทับสมิงคลา โดย คุณมนัส กิ่งจันทร์ จากช่องยูทูบ "ชุมทางหนังไทย" และคณะได้บังเอิญค้นพบกากฟิล์มจากม้วนหนังกว่า 100 ม้วนซึ่งรับมอบจาก คุณสาคร เขจรนิตย์ อดีตเจ้าของบริการฉายหนัง รุ่งนครหนังบ้านเฮา อำเภอนามน จังหวัดกาฬสินธุ์ เมื่อวันเสาร์ที่ 5 กุมภาพันธ์ พ.ศ. 2565 ซึ่งกากฟิล์มผ่านการฉายอย่างหนักจนเกิดความเสียหาย แต่ยังสามารถฉายได้จนจบเรื่องขาดเพียงบทพากย์หนังที่ยังหาไม่ได้ ในการรับมอบฟิล์มครั้งนี้นอกจากจะได้พบกับกากฟิล์มภาพยนตร์เรื่อง อินทรีแดง ตอน ทับสมิงคลา แล้วทางคณะยังได้ค้นพบกากฟิล์มของภาพยนตร์เรื่อง วิมานไฟ ฉบับปี พ.ศ. 2512 ซึ่งอาจจะเป็นกากฟิล์มหนังแบบเต็มเรื่อง และ กากฟิล์ม 16 มม. พากย์เสียงในฟิล์มของภาพยนตร์เรื่อง เพชรพระอุมา ซึ่งเป็นหนัง 35 มม. ซูเปอร์สโคป พากย์เสียงในฟิล์ม แต่ค้นพบเพียงแค่ม้วนเดียว
ภาพยนตร์มีเนื้อเรื่องเกี่ยวกับอินทรีแดงที่ตามล่าทำลายล้างแก๊งงูทับสมิงคลา ไปพร้อมกับ ร้อยเอก เทอด ธรรมรักษ์ (อนุชา รัตนมาลย์) และนักสืบสาวจากฮ่องกง ลี่หยิน (น้ำเงิน บุญหนัก) โดยมีพร ไพโรจน์ รับบทหมวดชาติเหมือนเดิม แต่ผู้รับบทเป็นสารวัตรมนตรีคือ จรูญ สินธุเศรษฐ์
ชาติเสือ

| ชาติเสือ |
| --- | --- |

กำกับ: ประทีป โกมลภิส
เขียนบท: บทประพันธ์ : อรวรรณ บทภาพยนตร์ : ประทีป โกมลภิศ
อำนวยการสร้าง: รังสรรค์ ตันติวงศ์
นักแสดงนำ: มิตร ชัยบัญชา   เรวดี ศิริวิไล   วิน วันชัย   น้ำเงิน บุญหนัก   ประภาศรี สาทรกิจ   นัยนา ถนอมทรัพย์   อุษณีย์ อิศรานันท์   นพมาศ ศิริโสภณ   ปัญจะ สุทธรินทร์   พร ไพโรจน์   ประมินทร์ จารุจารีต   ไสล พูนชัย   สมพงษ์ พงษ์มิตร   สุคนธ์ คิ้วเหลี่ยม   ล้อต๊อก
กำกับภาพ: ประมวญ เจนจรัสสกุล
ผู้จัดจำหน่าย: ทัศไนยภาพยนตร์
วันฉาย: 18 มิถุนายน พ.ศ. 2501
ประเทศ: ไทย
ภาษา: ไทย
ทำเงิน: แปดแสนกว่าบาท
ก่อนหน้านี้: ไพรกว้าง (2500)
ชาติเสือ เป็นภาพยนตร์ไทย ถ่ายทำด้วยฟิล์ม 16 มม. พากย์สด ออกฉายเมื่อวันที่ 18 มิถุนายน พ.ศ. 2501 ที่โรงภาพยนตร์ศาลาเฉลิมกรุง และ โรงภาพยนตร์ศาลาเฉลิมบุรี สร้างจากบทประพันธ์ของ “อรวรรณ” มีชื่อจริงว่า เลียว ศรีเสวก กำกับการแสดงโดย ประทีป โกมลภิส ถือเป็นผลงานการแสดงภาพยนตร์เรื่องแรกของพระเอก มิตร ชัยบัญชา รับบทเป็น "ไวย ศักดา" โดยแสดงคู่กับ เรวดี ศิริวิไล ร่วมด้วย วิน วันชัย ดาวร้ายของเรื่องกับ น้ำเงิน บุญหนัก
ภาพยนตร์เรื่องนี้เป็นภาคต่อของภาพยนตร์เรื่อง ไพรกว้าง ที่ เกชา เปลี่ยนวิถี เคยแสดงไว้เมื่อปี พ.ศ. 2500 กำกับโดย วสันต์ สุนทรปักษิณ ของละโว้ภาพยนตร์
ภาพยนตร์เรื่องนี้ที่เริ่มถ่ายทำในปลายปี พ.ศ. 2500 และเข้าฉายในโรงภาพยนตร์เดือน มิถุนายน พ.ศ. 2501 ภาพยนตร์ทำรายได้กว่าแปดแสนบาท ถือว่าอยู่ในเกณฑ์ดีมากของสมัยนั้น ทำให้ชื่อของ มิตร ชัยบัญชา เป็นที่รู้จักของประชาชน
ชาติเสือ เป็นเรื่องราวของ ไวย ศักดา หนุ่มนักสู้ผู้ไม่รู้จักคำว่าถอย เขารักศักดิ์ศรีของความเป็นชายถึงยอมเอาชีวิตเข้าแลก ปัจจุบันภาพยนตร์เรื่อง ชาติเสือ เหลือเพียงไตเติ้ลของเรื่องที่เอาไปแปะในตอนต้นของภาพยนตร์เรื่อง รักข้ามขอบฟ้า เมื่อปี พ.ศ. 2514
และในปี พ.ศ. 2556 เมืองไทย ภัทรถาวงศ์ ได้ค้นพบแผ่นเสียงเพลงประกอบภาพยนตร์ไทยเรื่อง "ชาติเสือ" เป็นท่านแรกก่อนที่จะนำมาเผยแพร่ เป็นเสียงร้องของ เสณี อุษณีย์ษาณย์
รายชื่อนักแสดง

| นักแสดง | รับบท |
| --- | --- |
มิตร ชัยบัญชา: ไวย ศักดา
เรวดี ศิริวิไล: แว่นแก้ว
พร ไพโรจน์: ไฝ
น้ำเงิน บุญหนัก: สายหยุด
ดุษณีย์ อิศรานันท์: แวว
นัยนา ถนอมทรัพย์: คำหวาน
นพมาศ ศิริโสภณ: ฝน
ประภาศรี สาทรกิจ: ครูลดา
ปัญจะ สุทธิรินทร์: ครูประสงค์
วิน วันชัย: รอด
สมพงษ์ พงษ์มิตร: เย็น
ล้อต๊อก: หมอแก้ว
สุคนธ์ คิ้วเหลี่ยม: กรอบ
คำพังเพย

คำพังเพย (อังกฤษ: aphorism; จาก ภาษากรีก ἀφορισμός: aphorismos แปลว่า 'การกำหนดขอบเขต' 'ความแตกต่าง' และ 'คำจำกัดความ') คือการแสดงออกที่กระชับ สั้น ได้ใจความ หรือทำให้จดจำได้เกี่ยวกับความจริงหรือหลักการทั่วไป คำพังเพยมักได้รับการสืบทอดจากรุ่นสู่รุ่นตามประเพณี
โดยทั่วไปแนวคิดนี้จะแตกต่างจากภาษิต โวหารย้อนคำ คำคม คติบท (กฎหมายหรือปรัชญา) หลักการ สุภาษิต และวาทกรรม แม้ว่าแนวคิดบางอย่างอาจตีความได้ว่าเป็นคำพังเพยประเภทหนึ่งก็ตาม
บ่อยครั้งที่คำพังเพยมีความแตกต่างจากวาทกรรมสั้น ๆ อื่น ๆ ตรงที่ต้องตีความเพื่อให้เข้าใจได้ แอนดรูว์ ฮุย ได้ให้คำจำกัดความของคำพังเพยไว้ใน A Theory of the Aphorism ว่าเป็น "วาทกรรมสั้น ๆ ที่ต้องอาศัยการตีความ"
ศรัณย์ สาครสิน

| ศรัณย์ สาครสิน |
| --- | --- |

สารนิเทศภูมิหลัง
เกิด: 25 เมษายน พ.ศ. 2518 สมนึก สาครสิน อำเภอหนองบัว จังหวัดนครสวรรค์
เสียชีวิต: 9 พฤศจิกายน พ.ศ. 2541 (23 ปี) คลองลาดพร้าว กรุงเทพมหานคร ประเทศไทย
อาชีพ: นักแสดง นายแบบ
ปีที่แสดง: พ.ศ. 2534 - 2541 (7 ปี)
ThaiFilmDb
ศรัณย์ สาครสิน (25 เมษายน พ.ศ. 2518 - 9 พฤศจิกายน พ.ศ. 2541) ชื่อเล่น เล็ก เป็นนักแสดงชายชาวไทย
ประวัติ

ศรัณย์ สาครสิน (ชื่อเล่น เล็ก) หรือชื่อจริง สมนึก สาครสิน เกิดเมื่อวันศุกร์ที่ 25 เมษายน พ.ศ. 2518 ที่อำเภอหนองบัว จังหวัดนครสวรรค์ คุณพ่อเสียชีวิตตั้งแต่เขายังไม่เกิด ส่วนคุณแม่แต่งงานมีครอบครัวใหม่ ทำให้ต้องอยู่กับอาม่าเง็กซิม แซ่ลิ้ม
ศรัณย์เข้าสู่วงการบันเทิงในปี พ.ศ. 2534 โดยการชักชวนของ พจน์ อานนท์ ในการถ่ายแบบลงนิตยสารวัยรุ่น ก่อนที่จะมีงานแสดงในภาพยนตร์เรื่อง สะแด่วแห้ว ก็เริ่มมีชื่อเสียง และได้แสดงหนังอีกหลายเรื่องไม่ว่าจะเป็น ตุ๊ต๊ะต๋อมแต๋ม สุภาพบุรุษตัว ต., ม.6/2 ห้องครูวารี, ม.6/2 ห้องครูวารี เทอม 2 ตอน 6 เดือนไม่ขาดเพื่อนสักวัน, มัจจุราชตามล่าข้าไม่สน, ตัวเก็งเต็งหนึ่ง, ก ข ค โรงเรียนนอก ทางด้านงานละคร มีผลงานอย่าง กุหลาบในเปลวไฟ, เพลงใบไม้ร่วง, ปูลม, กว่าจะถึงวันนั้น ฯลฯ จนกระทั่งงานแสดงเรื่องสุดท้ายกับละครเรื่อง คู่เขย-คู่ขวัญ
ทางด้านชีวิตส่วนตัว ศรัณย์ได้คบกับแฟนสาวที่ชื่อ ลันดา โสภาพรรณ ซึ่งเป็นแอร์โฮสเตสบริษัทการบินไทย และเป็นอดีตดาราตัวประกอบ (มีศักดิ์เป็นลูกบุญธรรมของปทุมวดี โสภาพรรณ) มา 6-7 ปี โดยศรัณย์มีอายุน้อยกว่าแฟนสาว 5 ปี
การเสียชีวิต

เมื่อวันที่ 9 พฤศจิกายน พ.ศ. 2541 ศรัณย์ได้หายตัวไปจากบ้านพักอย่างลึกลับหลังจากไปให้ของขวัญวันเกิดกับแฟนสาว ก่อนที่ช่วงสายของวันถัดมา นายสมศักดิ์ หงษ์อ่อน อายุ 50 ปี เรือหางยาวรับจ้างในแถวคลองลาดพร้าวพบศพศรัณย์ในลักษณะไม่สวมเสื้อ ใส่เพียงกางเกงวอร์มสีเทา จึงแจ้งตำรวจให้มาตรวจสอบ สภาพศพเบื้องต้นมีเลือดออกทางปากและจมูก ใบหน้ามีรอยเขียวช้ำและบวม ท้องบวม ร่างกายบวมและเริ่มอืด ซึ่งวันก่อนหน้านั้นมีคนมาแจ้งว่าศรัณย์ได้กระโดดลงน้ำดำเหม็นคลุ้งลึกกว่า 5 เมตรและจมหายไป
ผลงาน > ภาพยนตร์

| ภาพยนตร์ |
| --- | --- | --- |

| ปี พ.ศ. | เรื่อง | รับบท |
| 2535 | สะแด่วแห้ว | แดง |
| 2536 | วิ่งหน้าตั้งกำลัง 2 บนเส้นทางมหัศจรรย์ | เอ |
| 2537 | ตุ๊ต๊ะต๋อมแต๋ม สุภาพบุรุษตัว ต. | ต๊ะ |
| 2537 | ม.6/2 ห้องครูวารี | ศรัณย์ มั่นคง (เอก) |
| 2538 | ตัวเก็งเต็งหนึ่ง | แหนว |
| 2539 | ม.6/2 ห้องครูวารี เทอม 2 ตอน 6 เดือนไม่ขาดเพื่อนสักวัน | ศรัณย์ มั่นคง (เอก) |
| 2539 | ก ข ค โรงเรียนนอก | แดง |
| 2541 | มัจจุราชตามล่าข้าไม่สน | ชิษณุ พงศ์เนตร (อ้น) |
| ไม่ทราบปี | ขอเพียงให้เธอเข้าใจ |  |
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | ออกอากาศ | รับบท |
| 2534 | สายฟ้าสลาตัน | ช่อง 7 | โก๊ะ |
| 2535 | กุหลาบในเปลวไฟ | ช่อง 5 |  |
| 2538 | ปูลม | ช่อง 3 | นาวิน |
| 2538 | กว่าจะถึงวันนั้น | ช่อง 3 | แทนไท (แทน) |
| 2538 | ร้อยรสบทละคร "เรากับนายหัวใจเดียวกัน" | ช่อง 3 |  |
| 2539 | ร้อยรสบทละคร "สู้เพื่อฝัน" | ช่อง 3 |  |
| 2539 | เสน่ห์บางกอก | ช่อง 3 | แพร |
| 2540 | ร้อยรสบทละคร "2 ครอบเป็น 1 ครัว" | ช่อง 3 |  |
| 2540 | ร้อยรสบทละคร "สลัมบอย" | ช่อง 3 |  |
| 2540 | ตะวันยอแสง | ช่อง 3 | นพดล (เอี้ยง) |
| 2540 | รักต้องลุ้น | ช่อง 3 | บ๊อง |
| 2541 | กามเทพผิดคิว | ช่อง 3 | สะพัด |
| 2541 | เพลงใบไม้ร่วง | ช่อง 7 | เมืองแก้ว |
| 2541 | คู่เขยคู่ขวัญ | ช่อง 7 | นพ.ภานุกร |
ผลงาน > เพลงประกอบละคร

เพลง กว่าจะถึงวันนั้น (2538)
เพลง ทำบัตรประชาชนหรือยัง ประกอบละครเสน่ห์บางกอก (2539)
เพลง คนพันธุ์ดุ คู่ นุศรา ประวันณา ประกอบละครเสน่ห์บางกอก (2539)
โรมิโอ × จูเลียต

สำหรับความหมายอื่น ดูที่ โรเมโอและจูเลียต (แก้ความกำกวม)
| --- | --- |
โรมิโอ × จูเลียต

ロミオ×ジュリエット
ชื่อภาษาอังกฤษ: Romeo x Juliet
แนว: แฟนตาซี, โรแมนติก, ดราม่า
อนิเมะ
กำกับโดย: ฟุมิโตะชิ โอะอิซะคิ
สตูดิโอ: กอนโซ
มังงะ
เขียนโดย: วิลเลียม เชกสเปียร์ (เนื้อเรื่องดั้งเดิม)   COM (วาดภาพ)
สำนักพิมพ์:  สำนักพิมพ์คาโดะคะวะ
โรมิโอ × จูเลียต (ญี่ปุ่น: ロミオ×ジュリエット; โรมาจิ: Romio x Jurietto ทับศัพท์จาก Romeo x Juliet) เป็นอนิเมะฉายทางโทรทัศน์ โดยอาศัยเค้าโครงจากบทละครเรื่องโรมีโอและจูเลียต ของวิลเลียม เชกสเปียร์ เริ่มฉายตอนแรกวันที่ 4 เมษายน 2550 และฉายจบวันที่ 26 กันยายน 2550 มีทั้งหมด 24 ตอน
เนื้อเรื่อง

ในยามค่ำคืนวันหนึ่งที่ลมพายุพัดกระหน่ำ ณ นครลอยฟ้าเนโอเวโรนา ผู้นำแห่งตระกูลมองตากิวได้ทำการยึดอำนาจจากคาปูเล็ตเจ้าเมืองเดิมและสังหารล้างตระกูล เหลือเพียงจูเลียตบุตรีวัยเด็กเท่านั้นที่หนีรอดไปได้พร้อมกับข้ารับใช้จำนวนหนึ่ง สิบสี่ปีต่อมา จูเลียตที่ปลอมตัวเป็นชายมาตลอดก็จำเป็นจะต้องทำการเข้ายึดตำแหน่งเจ้าเมืองกลับคืน และมอบอำนาจให้แก่ประชาชนชาวเนโอเวโรนาทุกคน แต่เรื่องที่ไม่คาดคิดคือ จูเลียตพบรักกับโรมิโอบุตรชายของศัตรูอย่างมองตากิว มีเพียงโชคชะตาอันน่าเศร้าเท่านั้นที่รอคอยพวกเขาอยู่
ตัวละคร > มองตากิว

สงบสุขในช่วงเวลาสั้นๆ ก่อนที่จะถูกจับในที่สุด
เพลงประกอบ

ดนตรีประกอบทั้งเรื่องถูกประพันธุ์โดยฮิโตชิ ซากิโมโตถูกแสดงโดยวงดุริยางค์ซิมโฟนีแห่งเอมิเนนซ์
อิโนริ ~You Raise Me Up~ (祈り～You Raise Me Up～)
ขับร้อง : ลีน่า ปาร์ค
เนื้อร้องเดิม: เบรนแดน เกรแฮม
ทำนองเดิม: รูล์ฟ โลฟแลนด์
เนื้อร้องภาษาญี่ปุ่น: ไคโตะ โอคะจิมะจิ
เรียบเรียง: มาซายูคิ ซาคาโมโตะ, ซะโตชิ ทาเคะเบะ
ไซโคลน (サイクロン ; Cyclone)
ขับร้อง: 12012
เนื้อร้อง: วาตารุ มิยาวะคิ
ทำนอง: ฮิโระอะคิ ซะคะอิ
เรียบเรียง: 12012
Good Bye, Yesterday
ขับร้อง: Mizrock
ผู้แต่งเดิม: แซนดรา นอร์ดสตอร์ม, โธมัส วอห์นี
เรียบเรียง: โทโมคิ อิชิซุกะ
โรมิโอ x จูเลียตในแบบอื่นๆ > หนังสือการ์ตูน

โรมิโอ x จูเลียตฉบับหนังสือการ์ตูนตีพิมพ์ลงในอะสุกะรายเดือนของสำนักพิมพ์คาโดะคะวะ ตั้งแต่วันที่ 24 มีนาคม พ.ศ. 2550
ภาพ : COM
เนื้อเรื่องดั้งเดิม : วิลเลียม เชกสเปียร์
ผลงานแอนิเมชันดั้งเดิม :กอนโซ
จัดวางองค์ประกอบใหม่ : ฮิโตะมิ อามะมิยะ
โรมิโอ x จูเลียตในแบบอื่นๆ > นิยาย

โรมิโอ x จูเลียต ฉบับนิยายใช้ชื่อว่า "โรมิโอ x จูเลียต อะคะคิ อุนเม โนะ เดะไอ" (ญี่ปุ่น: Romeo×Juliet 赤き運命の出逢い; โรมาจิ: Romio x Jurietto Akaki Unmei no Deai) ออกวางจำหน่ายเมื่อวันที่ 1 กันยายน พ.ศ. 2550 โดยคาโดคาวะบีนส์บุงโกะ ในเครือสำนักพิมพ์คาโดคาวะ
เนื้อเรื่อง : ฮิโตะมิ อามะมิยะ
ภาพ : COM
เนื้อเรื่องดั้งเดิม : วิลเลียม เชกสเปียร์
ผลงานแอนิเมชันดั้งเดิม :กอนโซ
โรมิโอ x จูเลียตในแบบอื่นๆ > รายการวิทยุ

โรมิโอ x จูเลียตในรูปแบบเน็ตเรดิโอ เริ่มต้นตั้งแต่วันที่ 13 เมษายน พ.ศ. 2550 โดยมีชื่อเรียกว่า "โรมิจูลิเรดิโอ" (ญี่ปุ่น: ロミジュリ×レイディオ; โรมาจิ: Romijuri×Reidio ทับศัพท์จาก Romejuli×Radio) โดยมีนักพากย์ผู้ให้เสียงเป็นจูเลียต คุณฟุมิเอะ มิซุซาวะ และผู้ให้เสียงเป็นคอร์เดเลีย คุณมิยุ มัทซึกิ เป็นผู้ดำเนินรายการ
แหล่งข้อมูลอื่น

เว็บไซต์ทางการ (ญี่ปุ่น)
โรมิโอ x จูเลียต - hicbc.com เก็บถาวร 2019-05-07 ที่ เวย์แบ็กแมชชีน (ญี่ปุ่น)
โรมิโอ x จูเลียต - TBS เก็บถาวร 2007-10-14 ที่ เวย์แบ็กแมชชีน (ญี่ปุ่น)
โรมิโอ x จูเลียต - goo อนิเมะ เก็บถาวร 2010-06-09 ที่ เวย์แบ็กแมชชีน (ญี่ปุ่น)
โรมิโอ x จูเลียต - GONZO เก็บถาวร 2007-10-11 ที่ เวย์แบ็กแมชชีน (ญี่ปุ่น)
เอมิริ คาโต

| เอมิริ คาโต |
| --- | --- |
加藤 英美里
เกิด:  (1983-11-26) 26 พฤศจิกายน ค.ศ. 1983 (41 ปี) โตเกียว ประเทศญี่ปุ่น
อาชีพ: นักพากย์
องค์การ: สตาร์ดัสต์โปรโมชัน
ส่วนสูง: 155 ซม.
เอมิริ คาโต (ญี่ปุ่น: 加藤 英美里; โรมาจิ: Katō Emiri 26 พฤศจิกายน ค.ศ. 1983 -) เป็นนักพากย์ นักร้อง และนักแสดง ชาวญี่ปุ่น เกิดที่เมืองฟุซซะ โตเกียว สังกัดสตาร์ดัสต์โปรโมชัน
ผลงานพากย์

ลักกีสตาร์ (ฮีรางิ คางามิ)
คนลึกไขปริศนาลับ (เหม่ย์หลิง)
โซลอีทเตอร์ (แบลร์)
ปกรณัมของเหล่าภูต (ฮาจิกุจิ มาโยอิ)
โรงเรียนป่วน ก๊วนคนบ๊อง (คิโนชิตะ ฮิเดโยชิ)
สาวน้อยเวทมนตร์ มาโดกะ (คิวเบย์)
คลับบ้าฮาต๊อง (โอมุโระ ซากุราโกะ)
สึริตามะ (โคโค)
จอมมารต่างโลกกับบริวารสาวนักอัญเชิญ (เอเดลการ์ด)
สปาย × แฟมิลี (เบ็กกี แบล็กเวล)
กรมทหารสารวัตรทหารอากาศ

| กรมทหารสารวัตรทหารอากาศ |
| --- | --- |
กรมทหารสารวัตรทหารอากาศ
ประเทศ:  ไทย
บทบาท: รักษาความปลอดภัย จับกุมผู้กระทำผิด ตรวจตรา อารักขาบุคคลสำคัญ รักษาการณ์ การจราจร ดำเนินการด้านเชลยศึก การเรือนจำ การปฏิบัติการพิเศษ ป้องกัน–ปราบปรามอาชญากรรม ป้องกัน–ปราบปรามยาเสพติด ประสานงานสืบสวน–สอบสวน การสงครามนอกประเทศ
กองบัญชาการ: กรมทหารสารวัตรทหารอากาศ เขตดอนเมือง กรุงเทพมหานคร
สีหน่วย:   ฟ้า (Azure)
วันสถาปนา: 15 สิงหาคม พ.ศ. 2534; 33 ปีก่อน (2534-08-15)
ผู้บังคับบัญชา
ผู้บังคับการกรมทหารสารวัตรทหารอากาศ: นาวาอากาศเอก ชยกร โชติพิทยานนท์
ผบ. สำคัญ: นาวาอากาศเอก ยุทธนา สุรเชษฐพงษ์ นาวาอากาศเอก พินิตย์ คงมี
กรมทหารสารวัตรทหารอากาศ (อังกฤษ: RTAF Military Police Regiment; อักษรย่อ: สห.ทอ.) หรือหน่วยเดิม กองพันทหารสารวัตรทหารอากาศ เป็นส่วนราชการกองทัพอากาศไทย ซึ่งมีหน้าที่ในการรักษาความปลอดภัย โดยมีผู้บังคับการกรมทหารสารวัตรทหารอากาศคนปัจจุบันคือ นาวาอากาศเอก ชยกร โชติพิทยานนท์
ประวัติ

หน่วยสารวัตรทหารอากาศถือกำเนิดครั้งแรกในสมัยสงครามโลกครั้งที่สองโดยใช้ชื่อ "กองรักษาการณ์พิเศษ 1" ครั้นปี พ.ศ. 2498 กองทัพอากาศได้ขยายกองสารวัตรทหารอากาศดอนเมืองเป็น "กองพันทหารสารวัตรทหารอากาศดอนเมือง" และวันที่ 15 สิงหาคม พ.ศ. 2534 ได้มีการจัดหน่วยใหม่เป็น "กรมทหารสารวัตรทหารอากาศ สำนักงานผู้บังคับทหารอากาศดอนเมือง หน่วยบัญชาการอากาศโยธิน" จึงถือเอาวันที่ 15 สิงหาคมของทุกปี เป็นวันคล้ายวันสถาปนากรมทหารสารวัตรทหารอากาศ
ปฎิบัติการสำคัญ

เดือนพฤษภาคม พ.ศ. 2560 กรมทหารสารวัตรทหารอากาศได้มีบทบาทร่วมกับคณะกรรมการป้องกันและปราบปรามยาเสพติด (ป.ป.ส.) ในการจับกุมนักค้ายาเสพติด ซึ่งมีของกลางได้แก่ยาบ้า 800,000 เม็ด และยาไอซ์ 10 กิโลกรัม และเดือนกรกฎาคม ของปีเดียวกัน ทหารจากกองพันทหารสารวัตรทหารอากาศ ร่วมกับตำรวจกว่า 100 นาย เข้าตรวจค้นพื้นที่รอบค่ายมวยและซุ้มไก่ชนในเขตสายไหมหลังทราบเบาะแสในการซุกซ่อนยาเสพติด โดยพบถุงดำบรรจุยาบ้า 1,800,000 เม็ด และยาไอซ์ 39 กิโลกรัม พร้อมจับกุมตัวผู้จำหน่ายยาเสพติดที่ผิดกฎหมาย
เดือนกันยายน พ.ศ. 2561 กรมทหารสารวัตรทหารอากาศร่วมจับกุมเครือข่ายค้ายาเสพติดข้ามชาติ 3 คดี พร้อมของกลางเป็นยาไอซ์ 355 กิโลกรัม
ส่วนเดือนพฤษภาคม พ.ศ. 2562 สารวัตรทหารอากาศ กองบิน 21 ได้ร่วมกับตำรวจในการจับกุมผู้ต้องหาเครือข่ายยาเสพติด พร้อมขยายผลได้ 4 คดี และในเดือนมิถุนายน ของปีเดียวกัน กรมทหารสารวัตรทหารอากาศได้มีส่วนร่วมในการปราบปรามเครือข่ายยาไอซ์รายสำคัญ โดยจับกุมผู้ต้องหา พร้อมของกลางเป็นยาไอซ์ 1,495 กิโลกรัม, ยาเค 91 กิโลกรัม, รถบรรทุก 6 ล้อ 2 คัน, รถยนต์ 4 ล้อ 4 คัน, อาวุธปืน 1 กระบอก และกระสุน
การประชุมสุดยอดอาเซียน

เดือนตุลาคม พ.ศ. 2562 กรมทหารสารวัตรทหารอากาศ ได้รับมอบกรวยจราจรและกระบองไฟ จำนวน 500 ชุด จากการรถไฟฟ้าขนส่งมวลชนแห่งประเทศไทย (รฟม.) เพื่อใช้อำนวยความสะดวกในการเดินทางของผู้นำอาเซียน ในการประชุมสุดยอดอาเซียน ครั้งที่ 35 รวมถึงเพื่อสนับสนุนการปฏิบัติงานจราจรในเขตสนามบินของกองทัพอากาศต่อไป
กิจกรรมเพื่อสังคม

ช่วงเทศกาลปีใหม่ และช่วงเทศกาลสงกรานต์ ได้มีการจัดให้สารวัตรทหารอากาศทำหน้าที่อำนวยความสะดวกด้านการจราจรและรักษาความปลอดภัย ให้แก่ประชาชนทั่วไป รวมถึงมีโครงการฝากบ้านไว้กับสารวัตรทหารอากาศ
ส่วนช่วงเทศกาลปีใหม่ พ.ศ. 2563 ทางกองบิน 41 ได้จัดกำลังพลเจ้าหน้าที่สารวัตรทหารอากาศ 10 นาย เข้าร่วมกิจกรรมอำนวยความสะดวก และรักษาความปลอดภัย เพื่อรองรับการเดินทางของประชาชน ณ ท่าอากาศยานเชียงใหม่ รวมถึงทางกองทัพอากาศไทยได้จัดชุดสารวัตรทหารอากาศ เพื่ออำนวยความสะดวกและรักษาความปลอดภัยให้แก่ประชาชน ณ บริเวณกองบินทั่วประเทศ 13 แห่ง
หน่วยขึ้นตรง

กองพันทหารสารวัตรทหารอากาศ
กองร้อยทหารสารวัตรทหารอากาศ
กองร้อยจราจรสารวัตรทหารอากาศ
กองร้อยสอบสวน
กองร้อยรักษาการณ์
กองร้อยสนับสนุน
สิ่งสืบทอด

สารวัตรทหารอากาศยังทำหน้าที่ในการดูแลช่องทางเข้า–ออกโรงเรียนฤทธิยะวรรณาลัย ซึ่งอยู่ในพื้นที่ของกองทัพอากาศไทย
บุคคลที่มีชื่อเสียง

นาวาอากาศเอก เธียร เทพานนท์ – ผู้บังคับกองพันทหารสารวัตรทหารอากาศ
เรืออากาศตรี วีรยุทธิ์ นานช้า (บ่าววี) – นักร้อง อดีตที่ทำงานของเขาคือสารวัตรทหาร
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| โตโยต้า คัมรี่ |  | รถยนต์นั่งขนาดเล็ก |  ญี่ปุ่น | รถวิทยุสายตรวจ |
| โตโยต้า โคโรลล่า อัลติส | – | รถยนต์นั่งขนาดเล็ก |  ญี่ปุ่น | รถวิทยุสายตรวจ/นำขบวน[ต้องการอ้างอิง] |
| อีซูซุ ดีแมค | – | รถกระบะสี่ประตู |  ญี่ปุ่น |  |
| อาร์1200อาร์ที |  | ทัวริงไบก์ |  เยอรมนี |  |
ยุทโธปกรณ์ > อาวุธประจำกาย

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| สมิธแอนด์เวสสัน เค-22 |  | รีวอลเวอร์ | .22 ลองไรเฟิล |  สหรัฐ |  |
| สมิธแอนด์เวสสัน เค-38 |  | รีวอลเวอร์ | .38 สเปเชียล |  สหรัฐ |  |
| สมิธแอนด์เวสสัน เอล-686[ต้องการอ้างอิง] |  | รีวอลเวอร์ | .38 สเปเชียล |  สหรัฐ |  |
| โคลต์ คอมมานเดอร์ |  | ปืนพกกึ่งอัตโนมัติ | .38 ซูเปอร์ |  สหรัฐ |  |
| บราวนิง ไฮ-พาวเวอร์ |  | ปืนพกกึ่งอัตโนมัติ | 9×19 มม. พาราเบลลัม |  สหรัฐ  เบลเยียม |  |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| เรมิงตัน โมเดล 870 |  | ปืนลูกซอง | 12 เกจ |  สหรัฐ |  |
| อูซี |  | ปืนกลมือ | 9×19 มม. พาราเบลลัม |  อิสราเอล |  |
| บุชมาสเตอร์ เอ็ม4-ไทป์ คาร์บิน |  | คาร์บิน | 5.56×45 มม. นาโต |  สหรัฐ |  |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐ | มีการเปลี่ยนลำกล้องใหม่เป็นของเอ็ม 16 เอ 2 |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
ยุทโธปกรณ์ > อาวุธประจำหน่วย

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐ |  |
| เอ็ม 2 บราวนิง |  | ปืนกลหนัก | 12.7 มม. |  สหรัฐ |  |
| เครื่องยิงลูกระเบิดเอกซ์เอ็ม 148 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐ |  |
| เครื่องยิงลูกระเบิดเอ็ม 203 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐ |  |
| เครื่องยิงลูกระเบิดเอ็ม 1 | – | เครื่องยิงลูกระเบิด | ขนาด 81 มม. |  สหรัฐ |  |
แหล่งข้อมูลอื่น

เว็บไซต์ทางการ
สารวัตรทหารอากาศหญิง
จ้าวนักเลง

| จ้าวนักเลง |
| --- | --- |
โปสเตอร์ภาพยนตร์เรื่อง จ้าวนักเลง
กำกับ: รังสรรค์ ตันติวงศ์ ประทีป โกมลภิส
เขียนบท: บทประพันธ์ : เศก ดุสิต
บทภาพยนตร์: ประทีป โกมลภิส
นักแสดงนำ: มิตร ชัยบัญชา   อมรา อัศวนนท์   เรวดี ศิริวิไล  ปัญจะ สุทธิรินทร์  เชาว์ แคล่วคล่อง  ศรินทิพย์ ศิริวรรณ น้ำเงิน บุญหนัก พร ไพโรจน์ ประมินทร์ จารุจารีต ไสล พูนชัย สุคนธ์ คิ้วเหลี่ยม สมพงษ์ พงษ์มิตร ทานทัต วิภาตะโยธิน  วิน วันชัย
ถ่ายภาพ: ไพรัช สังวริบุตร
ผู้จัดจำหน่าย: ทัศไนยภาพยนตร์
วันฉาย:  7 มีนาคม พ.ศ. 2502
ประเทศ:  ประเทศไทย
ภาษา: ไทย
ต่อจากนี้: ทับสมิงคลา (2505)
จ้าวนักเลง เป็นภาพยนตร์ไทย ถ่ายทำด้วยฟิล์ม 16 มม. สี พากย์สด ที่สร้างจากนวนิยายของ เศก ดุสิต กำกับโดย ประทีป โกมลภิส สร้างโดย ทัศไนยภาพยนตร์ นำแสดงโดย มิตร ชัยบัญชา และ อมรา อัศวนนท์ ร่วมด้วย ปัญจะ ศุทธรินทร์,	เชาว์ แคล่วคล่อง,	ศรินทิพย์ ศิริวรรณ เข้าฉายครั้งแรกเมื่อวันที่ 7 มีนาคม พ.ศ. 2502 ฉายที่โรงภาพยนตร์เฉลิมกรุงและเฉลิมบุรี
ภาพยนตร์เล่าถึงต้นกำเนิดของ อินทรีแดง ว่าแท้ที่จริงคือ โรม ฤทธิไกร ลูกชายของมหาเศรษฐีที่ปลอมตัวเพื่อปราบเหล่าร้ายทั้งหลายนั่นเอง
ประวัติการสร้าง

ภาพยนตร์อินทรีแดงเรื่องนี้เป็นการสร้างครั้งแรก โดย รังสรรค์ ตันติวงศ์ และประทีป โกมลภิส เตรียมสร้างภาพยนตร์เรื่องที่ 2 ต่อจาก ชาติเสือ ให้ มิตร ชัยบัญชา แสดง ระหว่างนั้น มิตร ชัยบัญชา ได้อ่านนิยายเรื่อง อินทรีแดง ที่บ้านรังสรรค์ ตันติวงศ์  จึงชอบและแจ้งความจำนงค์ว่าต้องการแสดงเป็นอินทรีแดง เพราะมีสองบุคลิก  เมื่อผู้สร้างและผู้กำกับเห็นความตั้งใจของพระเอก จึงตัดสินใจพามิตร ชัยบัญชา ไปพบ เศก ดุสิต  เพื่อขอซื้อนิยายอินทรีแดง ตอน จ้าวนักเลง ให้มิตร ชัยบัญชา รับบทอินทรีแดงครั้งแรก กับภาพยนตร์เรื่องจ้าวนักเลง เมื่อผู้ประพันธ์พบหน้าพระเอกมิตร เขาถูกใจในรูปร่างสูงใหญ่ แบบชายชาติทหาร และได้กล่าวกับมิตรว่า "คุณคืออินทรีแดงของผม"
ภาพยนตร์ได้ออกฉายครั้งแรกวันที่ 7 มีนาคม พ.ศ. 2502 ทำรายได้เกินล้านบาท ซึ่งทำให้มิตร ชัยบัญชามีชื่อเสียงโด่งดังไปทั่ว นับตั้งแต่นั้นมา (หลังจากเป็นที่รู้จักและเริ่มมีชื่อเสียงจากภาพยนตร์เรื่องแรก "ชาติเสือ" (2501)) พร้อมสร้างชื่อกลายเป็นพระเอกขวัญใจ มหาชน นับตั้งแต่นั้นเป็นต้นมาเรื่อยๆ
และยังมีภาพยนตร์ที่มิตรรับบทเป็นอินทรีแดงอีก 5 ตอนคือเรื่อง ทับสมิงคลา (2505), อวสานอินทรีแดง (2506), ปีศาจดำ (2509), จ้าวอินทรี (2511), และ อินทรีทอง (2513) (ซึ่ง มิตร ชัยบัญชา เสียชีวิตขณะถ่ายทำฉากโหนบันไดเชือกเฮลิคอปเตอร์ในภาพยนตร์เรื่องนี้ เนื่องจากการผิดพลาดทางเทคนิคที่ทำให้การถ่ายทำไม่เป็นไปตามที่กำหนด)
แหล่งข้อมูลอื่น

จ้าวนักเลง (2502) ที่เว็บไซต์ ThaiFilmDb
อีเอ็ม

กลุ่มจุลินทรีย์ที่มีประสิทธิภาพ หรือ อีเอ็ม (อังกฤษ: Effective Microorganisms: EM) เป็นเครื่องหมายการค้าของบริษัท EM Research Organization, Inc. สำนักงานใหญ่อยู่ที่โอกินาวา ประเทศญี่ปุ่น โดยทั่วไป อีเอ็มหมายถึงส่วนผสมของเหลวที่มีจุลชีพแบบไม่ใช้อากาศ (anaerobic organsims) อยู่อย่างน้อย 3 ชนิด
อีเอ็มเทคโนโลยี ใช้ส่วนผสมของจุลชีพที่เพาะจากห้องปฏิบัติการ ส่วนผสมหลักนั้นประกอบด้วย แบคทีเรียกรดแลกติก (Lactic acid bacteria), แบคทีเรียม่วง (purple bacteria) และ ยีสต์
ผู้ผลิตน้ำจุลินทรีย์แบบอีเอ็มหลายแห่งอ้างว่าจุลชีพเหล่านี้สามารถอยู่ร่วมกันได้และมีประโยชน์กับสภาพแวดล้อม จุลชีพเหล่านั้นได้แก่ Lactobacillus casei (แบคทีเรียกรดแลคติค), Rhodopseudomonas palustris (แบคทีเรียสังเคราะห์แสง), Saccharomyces cerevisiae (ยีสต์) และจุลชีพอื่นๆที่อยู่ในสภาพธรรมชาติของส่วนผสมอีเอ็ม
จุดกำเนิด

แนวคิดของจุลชีพที่เป็นมิตร มาจากศาสตราจารย์ เทรูโอะ ฮิกะ (Teruo Higa) จากมหาวิทยาลัยริวกิว (University of the Ryukyus, โอกินาวา, ประเทศญี่ปุ่น) ในช่วงทศวรรษ 1980 ฮิกะได้รายงานถึงส่วนผสมที่ได้จากการจัดหมู่ของจุลชีพต่างๆ ที่มีความสามารถในการช่วยย่อยสลายอินทรีย์วัตถุโดยมีผลดีกับกระบวนการต่างๆ ของสิ่งมีชีวิต ฮิกะได้เสนอทฤษฎีหลักที่ใช้อธิบายผลของอีเอ็มไว้ว่า จุลชีพ 3 กลุ่มสามารถอยู่ร่วมกันได้โดย จุลชีพเชิงบวก (positive microorganisms) ทำหน้าที่สร้าง, จุลชีพเชิงลบ (negative microorganisms) ทำหน้าที่ย่อยสลาย, และจุลชีพฉวยโอกาส (opportunist microorganisms) ในตัวกลางชนิดต่างๆ (ไม่ว่าจะเป็นดิน น้ำ อากาศ หรือ ลำไส้มนุษย์) อัตราส่วนของจุลชีพเชิงบวกต่อจุลชีพเชิงลบนั้นสำคัญมากเพราะว่าจุลชีพฉวยโอกาสจะทำตามแนวโน้มไม่ว่าจะเป็นการสร้างหรือย่อยสลาย ดังนั้นฮิกะเชื่อว่า เป็นไปได้ที่จะสร้างผลกระทบด้านดีได้โดยการเพิ่มจุลชีพเชิงบวกเข้าไป
การตรวจสอบ

หลักการของอีเอ็มที่ฮิกะยังเป็นที่ถกโต้แย้งกันอยู่ และยังไม่มีหลักฐานเชิงวิทยาศาสตร์สนับสนุน เรื่องนี้ฮิกะเองก็ยอมรับดังปรากฏในรายงานของเขา ในปี 1994 ที่ฮิกะเขียนร่วมกับนักจุลชีววิทยาธรณี เจมส์ เอฟ, พาร์ (James F. Parr) ที่สรุปว่า "ข้อจำกัดโดยหลัก...คือปัญหาในการทำซ้ำอีกครั้งโดยให้ได้ผลเหมือนเดิม"
พาร์กับฮิกะบอกว่า ปัจจัยที่ส่งผลต่อการทำปฏิกิริยาของอีเอ็มกับจุลินทรีย์พื้นถิ่น คือ ค่า pH ของดิน, การโดนแสง, อุณหภูมิของดิน และการเกิดน้ำท่วม รวมถึงยังมีปัจจัยอื่นๆ อีก แนวคิดเชิงหลักการที่ฮิกะกับพาร์เสนอขึ้นมาคือ การรักษาค่า pH และอุณหภูมิของดินให้อยู่ภายในขอบเขตเงื่อนไขซึ่งรู้กันว่าจะสร้างความเสียหายแก่จุลชีพเชิงลบ เช่นกันกับการเพิ่มอีเอ็มลงไปเพื่อรักษาสมดุลระหว่างจุลชีพเชิงบวกกับเชิงลบ เพื่อให้จุลชีพเชิงบวกอยู่ต่อไปได้[ต้องการอ้างอิง]
ด้วยเหตุผลเหล่านี้ ผู้คิดค้นหลักของเทคโนโลยีนี้ (ฮิกะกับพาร์) ได้ตัดจุลชีพที่เป็นประโยชน์ที่เพาะลงไป ซึ่งเป็นจุลชีพเดี่ยวเพียงตัวเดียวซึ่งไม่ได้ประสิทธิผลขึ้นกับความไม่แน่นอนของสภาวะเงื่อนไขที่จุลชีพเดี่ยวจะสามารถก่อประสิทธิผลขึ้นได้ พวกเขาระบุว่า การรับรู้ทางวิทยาศาสตร์ในหมู่นักวิทยาศาสตร์ว่าจุลชีพหลายๆ ตัว (เช่นในกรณีของโบคาฉิ ซึ่งฮิกะเป็นผู้คิดค้นและทำการตลาดเอง) ร่วมกันกับการจัดการดินที่ดี จะส่งผลทางบวกต่อจุลชีพในดินและการเจริญเติบโตของพืชพรรณได้ ทั้งสองร้องขอให้มีการทำวิจัยเพิ่มเติมเพื่อพัฒนาข้อมูลเกี่ยวกับจุลชีพในดินและปฏิกิริยาของพวกมัน
มีงานวิจัยต่อๆ มาอีกหลายชิ้นที่ได้ทดสอบทฤษฎีของฮิกะ เช่น งานของ ลวินี (Myint Lwini) และระนามุกคาราชชี (S. L. Ranamukhaarachchi) ที่ศึกษาการใช้การควบคุมทางชีวภาพกับโรคเหี่ยวเฉาจากแบคทีเรีย และแสดงให้เห็นว่า การใช้อีเอ็ม และ ปุ๋ยหมักอีเอ็ม (EM Bokashi) เป็นตัวควบคุมชีวภาพ 2 ตัวที่มีประสิทธิภาพสูงสุด นอกจากนั้นยังมีงานอื่นๆอีก เช่น ยามาดะและซูที่ศึกษาการใช้อีเอ็มในการทำปุ๋ยอินทรีย์, ฮุย-เลียน-ซูที่ศึกษาอีเอ็มกับการสังเคราะห์แสงและผลผลิตของข้าวโพดหวาน เป็นต้น